*(Käytä tätä malliohjepohjaa, kun kyseessä on* ***oikaisuvaatimus aluehallintovirastolle*** *päätökseen, joka koskee 11 §:ssä tarkoitettua valmentavan koulutuksen suoritusaikaa, 43 §:ssä tarkoitettua opiskelijaksi ottamista, 64 §:ssä tarkoitettua erityistä tukea tai 64 §:n 2 momentissa tarkoitettua osaamisen arvioinnin mukauttamista, 66 §:ssä tarkoitettua ammattitaitovaatimuksista tai osaamistavoitteista poikkeamista, 84 §:ssä tarkoitettua huumausainetestiä koskevan todistuksen esittämisvelvollisuutta, 96 §:ssä tarkoitettua opiskelijan oikeutta väliaikaisesti keskeyttää opintonsa ja 97 §:ssä tarkoitettua opiskelijan katsomista eronneeksi* ***laki ammatillisesta koulutuksesta (531/2017), 111 §)***

**OIKAISUVAATIMUSOHJE**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

 **Oikaisuvaatimusoikeus**

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (*asianosainen*).

**Oikaisuvaatimusaika**

Oikaisuvaatimus on tehtävä 14 päivän kuluessa päätöksen tiedoksisaannista.

Oikaisuvaatimus on toimitettava xx aluehallintovirastolle viimeistään määräajan viimeisenä päivänä ennen xx aluehallintoviraston aukioloajan päättymistä.

Jos päätös voidaan antaa tiedoksi tavallisena tiedoksiantona, käytä tekstiä:

*Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä.*

Jos päätös on annettava todisteellisesti tiedoksi, käytä tekstiä:

*Asianosaisen katsotaan saaneen päätöksestä tiedon sinä päivänä, jona päätös on luovutettu asianosaiselle tai hänen lailliselle edustajalleen. Postitse saantitodistusta vastaan lähetetystä asiakirjasta katsotaan asianosaisen saaneen tiedon saantitodistuksen osoittamana aikana.*

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

 **Oikaisuvaatimusviranomainen**

Viranomainen, jolle oikaisuvaatimus tehdään, on xx aluehallintovirasto

Postiosoite:

Käyntiosoite:

Sähköpostiosoite:

Faksinumero:

Puhelinnumero:

Kirjaamon aukioloaika maanantaista perjantaihin klo xx-xx.

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa, joka on osoitettava xx aluehallintovirastolle, on ilmoitettava:

* päätös, johon vaaditaan oikaisua
* millaista oikaisua päätökseen vaaditaan
* millä perusteilla oikaisua vaaditaan

Oikaisuvaatimuksessa on lisäksi ilmoitettava tekijän nimi, kotikunta, postiosoite, puhelinnumero ja muut asian hoitamiseksi tarvittavat yhteystiedot.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

Jos oikaisuvaatimuksen tekijän puhevaltaa käyttää hänen laillinen edustajansa tai asiamiehensä tai jos oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämän nimi ja kotikunta.

Oikaisuvaatimukseen on liitettävä:

– päätös, johon haetaan oikaisua, alkuperäisenä tai jäljennöksenä

– todistus siitä, minä päivänä päätös on annettu tiedoksi, tai muu selvitys oikaisuvaatimusajan alkamisesta

– asiakirjat, joihin oikaisuvaatimuksen tekijä vetoaa, jollei niitä ole jo aikaisemmin toimitettu viranomaiselle.

**Pöytäkirja**

Päätöstä koskevia pöytäkirjan otteita ja liitteitä voi pyytää xx kunnan/kuntayhtymän kirjaamosta.

Postiosoite:

Käyntiosoite:

Sähköpostiosoite:

Faksinumero:

Puhelinnumero:

Kunnan/kuntayhtymän kirjaamon aukioloaika on maanantaista perjantaihin klo xx-xx.

Asianosaiselle lähetettäviin oikaisuvaatimusohjeisiin merkitään lähettämispäivä:

Päätös on annettu asianosaiselle tiedoksi kirjeellä, joka on lähetetty

Päätös on annettu asianosaiselle sähköisenä tiedoksiantona viestillä, joka on lähetetty